el el el el el el el el el el el el el el el el el el el el fr el en el el el el el el el el el el el el fr el el zh el el el el el el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η Ζενές Ες (λουξεμβουργιανά: Jeunesse Esch, γαλλικά: AS La Jeunesse d'Esch) είναι κορυφαία ποδοσφαιρική ομάδα του Λουξεμβούργου με 27 πρωταθλήματα και 12 κύπελλα. Προέρχεται από την πόλη Ες-συρ-Αλζέτ, η οποία βρίσκεται στο νοτιοδυτικό Λουξεμβούργο. Ιδρύθηκε το 1907 και οι εμφανίσεις της είναι ασπρόμαυρες ριγέ φανέλες με μαύρα παντελονάκια. Ως έδρα χρησιμοποιεί το Σταντ ντε λα Φροντιέρ, χωρητικότητας 5.400 θεατών.
wikidata (π • σ • ε )
Η Ζενές Ες ιδρύθηκε το 1907 και αρχικά ονομάστηκε: Jeunesse la Frontière d'Esch. Το προσωνύμιο "La frontière" (προωθημένος) επιλέχτηκε για να τονιστεί πόσο κοντά βρισκόταν το γήπεδό της με τα γαλικά σύνορα. Το 1918 το "La frontière" αφαιρέθηκε και η ομάδα πήρε το σημερινό της όνομα. Μόνο την περίοδο της ναζιστικής κατοχής, στη διάρκεια του Β΄ παγκοσμίου πολέμου, οι ναζί επέβαλαν το γερμανικό όνομα: SV Schwarz-Weiß 07 Esch, δηλαδή "Μελανόλευκοι ’07 του Ες", το οποίο μετά τον πόλεμο καταργήθηκε αμέσως.
Η Ζενές Ες είναι η πιο επιτυχημένη ποδοσφαιρική ομάδα του Λουξεμβούργου. Το 1921 πήρε το πρώτο της πρωτάθλημα. Συνολικά έχει κατακτήσει 27, που αποτελεί εθνικό ρεκόρ. Το πιο πρόσφατο είναι του 2004. Επίσης, έχει 12 κύπελλα και 8 νταμπλ.
Συμμετέχει στις ευρωπαϊκές διοργανώσεις από το 1958 αλλά συνήθως δεν προκρίνεται πέραν των αρχικών προκριματικών γύρων, όπως όλες οι ομάδες του Λουξεμβούργου. Η πιο αξιόλογη επιτυχία της ήταν το 1973 στο Κύπελλο Πρωταθλητριών, όταν απέσπασε ισοπαλία 1-1 εκτός έδρας από τη Λίβερπουλ, τότε κάτοχο του Κυπέλλου ΟΥΕΦΑ.
Πρωτάθλημα Λουξεμβούργου (28): 1921, 1937, 1951, 1954, 1958, 1959, 1960, 1963, 1967, 1968, 1970, 1973, 1974, 1975, 1976, 1977, 1980, 1983, 1985, 1987, 1988, 1995, 1996, 1997, 1998, 1999, 2004, 2010
Επίσης, έχει τερματίσει 13 φορές στη δεύτερη θέση.
Κύπελλο Λουξεμβούργου (13): 1935, 1937, 1946, 1954, 1973, 1974, 1976, 1981, 1988, 1997, 1999, 2000, 2013
Επίσης, έχει φτάσει άλλες 11 φορές στον τελικό.
Έχει συμμετάσχει πάνω από 30 φορές στις ευρωπαϊκές διοργανώσεις. Έχει δώσει 65 ματς κι έχει φέρει: 8 νίκες, 7 ισοπαλίες και 50 ήττες (53-215 γκολ).
Κύπελλο Πρωταθλητριών: 21 συμμετοχές. Δυο φορές προκρίθηκε στο 2ο γύρο με προπονητή τον Τζορτζ Μπέρι.
Το 1959-60 απέκλεισε την πολωνική Λότζ με 5-0, 1-2.
Το 1963-64 απέκλεισε τη φινλανδική Χάκα με 1-4, 4-0.
Κύπελλο Κυπελλούχων: 3 συμμετοχές.
Κύπελλο ΟΥΕΦΑ: 7 συμμετοχές.
Στο λήμμα αυτό έχει ενσωματωθεί κείμενο από το λήμμα Jeunesse Esch της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).